  Наталья Тетерина 4-тӥ толшоре Ижкарысь Кулакова нимо спортъогъетын Ымусьтонлы сӥзем ӝыт куасэн бызьылон ортчоз. Ӵошатскон Удмурт Элькунлэн усьтэм Кубокез понна вожвылъяськон улсын радъяськоз, ивортэ улосвылысь Спортъя министерстволэн пресс-службаез. Куасэн бызьылонэ 17 аресысен мылкыд карисьёс пыриськыны быгато. Со понна спортэз яратӥсьёслэн эмчилэсь лэзёнзы луыны кулэ. Ужрадэз 15:30 часын сӥё-дано усьтозы. 16 часын ӵошатсконъёслы кутскон сётозы. Чакламын куинь пӧртэм дистанциос – 2,5 иськем, 5 иськем но 7 иськем. Арлыдъя котькуд группаосын вормисьёсты дипломъёсын но кузьымъёсын пусъёзы. Со сяна, вань пыриськисьёслы синпель кузьмалозы. Ымусьтонлы сӥзем куасэн бызьылонэ куриськонъёсты flgu18@mail.ru электрон адресъя куто. Озьы ик мылкыд карисьёс ужрадэз ортчытон нуналэ 13-15 часэ пусйиськыны быгатозы. Тодэ вайытом, Пичи Пургаын Ымусьтон шулдыръяськонъёс дыръя Ӵужонболъя чемпионат ортчоз.   Тегъёс: Спорт Ижкар Удмуртия куасэнбызьылон куас спортъяминистерство  